शुभ्रकंठी

शुभ्रकंठी, किंवा फिकी मुनिया (शास्त्रीय नाव: Euodice malabarica, यूओडाइस मालाबारिका ; इंग्लिश: White-throated Munia, व्हाईट थ्रोटेड मुनिया) ही भारतीय उपखंडात आढळणारी, चटकाद्य पक्षिकुळातील प्रजाती आहे. खुरटी झुडपे किंवा गवताळ प्रदेशांत यांचा आढळ दिसतो. शुभ्रकंठ्यांमधील नर आकारमानाने साधारणतः १०-१२ सें.मी.पर्यंत वाढतात. यांना चंदेरी रंगाची, शंक्वाकार चोच असते. यांच्या पाठीकडील भाग मातकट ब्राउन रंगाचा असतो, तर पोटाकडील भाग पांढुरके असतात. पंखांचा रंग बहुशः मातकट-ब्राउन असला, तरीही त्यांच्या कडा शेपटीप्रमाणे गडद काळपट रंगाच्या असतात.

 अधिक वाचन 


 बाह्य दुवे 



वर्ग:पक्षी